Շելարդի

Շելարդի (), Ուրարտուի պանթեոնի լուսնային աստվածություն։

Ուրարտական կրոնը փոխառված է Միջագետքից։ Շելարդին համապատասխանում էր միջագետքյան Սին աստծուն։

Ըստ ուրարտական արձանագրությունների, Շելարդիին զոհ էին մատուցում մեկ ցուլ և երկու ոչխար։

Մհերի դռան արձանագրության տասներկուերորդ աստվածությունն է։ Այս դիցանունը հիշատակված է արձանագրության երկրորդ օրինակի 41-րդ տողում և բնորոշվում է որպես Լուսնի աստվածություն, քանի որ արձանագրության առաջին օրինակում, այնտեղ, ուր պիտի հիշատակված լիներ այս աստվածությունը, նրա անունը գրված է աքադական լուսնի աստծո անունը նշանակող գաղափարագրով՝ SIN։
Այս աստվածության հնչյունագիր անունը բոլոր ուսումնասիրողներին այժմ կարդում են Si-e-la-ar-di-e (Շելարդի) ձևով։ Հ.Հ. Կարագյոզյանը ժամանակին առաջարկել է Մելարդե ընթերցումը, որից, սակայն հրաժարվել է, գտնելով, այնուամենայնիվ ճիշտ է ընթերցման ավանդական տարբերակը. բայց այնուամենայնիվ հայտնի է, որ Մհերի դռան արձանագրությունում այս դիցանվան առաջին վանկն նշանակող սեպախումբը վնասված է և Շուլցի կատարած՝ մասնագետների կողմից բարձր գնահատական ստացած այս արձանագրության առաջին պատճենում, վերարտադրված է այդ սեպախմբի միայն վերջին՝ փոքր հորիզոնական սեպը՝...

Ծանոթագրություն 

Աստվածներ այբբենական կարգով
Վանի թագավորության աստվածներ